Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2465

b) A követeléseket követelések áruszállításból és szolgáltatásból (vevõk), adósok, rövid lejáratú kölcsönök, váltókövetelések, egyéb követelések tagolásban kell kimutatni. ba) A követelésekrõl év közben folyamatosan analitikus nyilvántartást kell vezetni. Amennyiben az államháztartás szervezete nem rendelkezik olyan nyilvántartási rendszerrel, melynek használatával egy-egy gazdasági esemény hatása egyszerre jelenhet meg mind a fõkönyvi, mind az analitikus nyilvántartásban, akkor a követelésekkel kapcsolatos gazdasági események fõkönyvi könyvelése a mennyiségben és értékben folyamatosan vezetett analitikus nyilvántartásokból a követelés változásának jogcíme szerint (követelés elõ írása, követelés pénzügyi teljesítése, értékvesztése, elengedése stb.) készített összesítõ bizonylat (feladás) alapján is történhet. Az elõírt követelések (egyenes adózás esetében az általános forgalmi adót is tartalmazó) összegét az állományváltozásnak meg fele lõen rögzíteni kell a követelés számla egyenlegének növekedéseként, valamint a pénzügyileg rendezett követelések értékével a megfelelõ követelés számla egyenlegét kell csökkenteni. A követelések állományát érintõ valamennyi gazdasági mûvelet, esemény rögzítésének rendjét úgy kell kialakítani, hogy az államháztartás szervezete eleget tudjon tenni a jogszabályokban elõírt adatszolgáltatási kötelezettségeinek. A követelés állományában bekövetkezett valamennyi változást év közben haladéktalanul el kell számolni, ha az államháztartás szervezetét megszüntetik, átszervezik. bb) Szerzõdésekbõl eredõ követelések számlacsoport a követeléseket áruszállításból és szolgáltatásból (vevõk) [belföldi vevõk, Európai Uniós tagország szerinti (EU-s) külföldi vevõkövetelések, nem Európai Uniós ország szerinti (nem EU-s) külföldi vevõkövetelések, államháztartáson belülre, illetve kívülre továbbszámlázott (közvetített) szolgáltatáshoz kapcsolódó követelések részletezés szerint], ellátottak térítési díjak miatti tartozása, egyéb térítési díj miatti tartozások, rövid lejáratú támogatási kölcsönök, váltókövetelések, valamint a szerzõdésekbõl eredõ követelések értékvesztése és annak visszaírása nyilvántartására szolgáló számlákat tartalmazza. A rövid lejáratú támogatási kölcsönök számlákon azokat a támogatási kölcsönöket kell kimutatni, amelyeknek futamideje nem haladja meg az egy évet, függetlenül attól, hogy azokat milyen szerv részére folyósították. Az adott kölcsönöket el kell különíteni aszerint, hogy azokat államháztartáson belüli, illetve kívüli kedvezményezett kapja, továbbá, hogy azt mûködési vagy felhalmozási célra juttatták. bc) A közhatalmi bevételek miatti követelések számlacsoport az adósok, a szabálytalan kifizetés, illetve jogalap nélkül felvett támogatások, ellátások miatti követelések, valamint a közhatalmi bevételek miatti követelések értékvesztése és annak visszaírása nyilvántartására szolgáló számlákat tartalmazza. Az adós követelések értékelése során alkalmazható a 31/A. § szerinti csoportos értékelés. bd) A közfeladat ellátásához kapcsolódó egyéb követelések számlacsoport a költségvetési támogatáshoz kapcsolódó követelések, a támogatási értékû bevételekhez kapcsolódó követelések, az államháztartáson kívülrõl átvett pénzeszközökhöz kapcsolódó követelések, az önkormányzatok egyéb sajátos követelései, a támogatási programhoz kapcsolódó követelések, a garancia- és kezességvállalásból származó követelések és a közfeladat ellátásához kapcsolódó egyéb követelések, és azok értékvesztése, valamint az értékvesztés visszaírása nyilvántartására szolgáló számlákat tartalmazza. A költségvetési támogatáshoz kapcsolódó követeléseket, a támogatási értékû bevételekhez kapcsolódó követeléseket és az államháztartáson kívülrõl átvett pénzeszközökhöz kapcsolódó követeléseket – függetlenül pénzügyi teljesítésüktõl, az elõirányzat-, illetve pénzmaradvány-kimutatásban való megjelenítéstõl – teljes körûen kell nyilvántartásba venni. be) A munkavállalókkal szembeni követelések számlacsoportban kell szerepeltetni a munkavállalóknak folyósított elõlegek, a munkavállalók felé elõírt tartozások és a munkavállalókkal kapcsolatos egyéb elszámolások nyilvántartására szolgáló számlákat. bf) Az egyéb követelések számlacsoporton belül elkülönítetten kell nyilvántartásba venni a költségvetési kiutalási igények, illetve azok teljesítése, a vásárolt és kapott követelések, a részesedésekkel, értékpapírokkal kapcsolatos követelések, a különféle egyéb követelések, valamint az egyéb követelések értékvesztése és azok visszaírása nyilvántartására szolgáló számlákat.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes